**Boško Balaban** (Rijeka, 15. listopada 1978.), hrvatski nogometaš.

Balaban je karijeru započeo u rodnom gradu, igrajući za NK Rijeku. Na Kantridi je bio 5 godina dok u sezoni 1999./2000. nije postigao 15 pogodaka, te postao najbolji napadač lige. Tada je transferiran u zagrebački Dinamo gdje ponovno postaje najbolji strijelac lige, sa postignutih 14 golova u 25 utakmica. Time je Boško zaradio transfer u englesku ligu, u Aston Villu za cijenu od 5.8 milijuna funti. Na Otoku se nije snašao, a odigrao je tek 9 utakmica. 2002. se godine vratio u Dinamo na posudbu iz Engleske, te zabio 15 golova u 24 utakmice. No, iz Aston Ville su ga potom pustili, te je postao slobodan igrač. 2006. je britanski tabloid The Sun stavio Boška među 11 najvećih promašaja Premiershipa.

Novi angažman pronašao je u Belgiji, u Club Bruggeu gdje je ubrzo postao jedan od važnijih igrača, postigavši 24 gola u 54 utakmice, tokom 2 sezone. Nedavno je potpisao novi ugovor koji ga veže na još 3 godine vjernosti klubu. No, 2. kolovoza 2007 iz Dinama je objavljena vijest o Boškovom povratku. Financijski detalji transfera zasad ostaju tajna.

Kasnijih 90-ih Balaban je nastupao za hrvatsku U-21 momčad, a od 2000. igra u nacionalnoj A selekciji. U 26 sakupljenih nastupa postigao je 9 pogodaka, uključujući hat-trick Latviji u kvalfikacijama za Mundial 2002.. Nastupao je još i na europskom prvenstvu u Porugalu, te na svjetskom prventstvu u Njemačkoj, ali je skoro sve vrijeme proveo na klupi. Autor je najbrže postignutog pogotka u povijesti reprezentacije nakon ulaska sa klupe, pogodak je to protiv Andore u Maksimiru 7.10.2006. kada je ušao umjesto četverostrukog strijelca Mladena Petrića, te zabio nakon 14 sekundi.

Tijekom priprema reprezentacije za kvalifikacijsku utakmicu protiv Rusije, 3. rujna 2006. Balaban je u ranim jutarnjim satima uhvaćen u disko klubu u Zagrebu, te ga je izbornik Slaven Bilić potjerao iz reprezentacije. Kasnije je odlučeno da će biti kažnjen sa plaćanjem 30.000 kn.

Dana 29. siječnja 2012. Malezijska momčad Selangor FA potpisuje ugovor sa Balabanom. On je debitirao i zabio pobjednički gol u utakmici protiv Kelantan FA 14. veljače 2012. u pobjedi Selangora od 2:1.

Pomogao je Selangoru da se kvalificira za AFC kup 2013. a nakon toga je dogovoren sporazumni raskid ugovora.

U 1. HNL postigao je 68 golova te je na 13. mjestu liste najboljih strijelaca u povijesti.

Izvori
------

1. ↑  Lista najboljih strijelaca u povijesti 1. HNL Arhivirano 2014-11-17 na Wayback Machine-u, prva-hnl.hr, preuzeto 6. kolovoza 2013.

### Vanjske poveznice

* Intervju na službenoj stranici Dinama Zagreb

| * p
* r
* u
Žuta majica Sportskih novosti (Igrač godine 1. hrvatske nogometne lige) |
| --- |
| 
1992. Goran Vučević • 
1993. Goran Vlaović • 
1994. Mladen Mladenović • 
1995. Robert Špehar • 
1996. Igor Cvitanović • 
1997. Igor Cvitanović • 
1998. Mario Bazina • 
1999. Miljenko Mumlek • 
2000. Ivan Bošnjak • 
2001. Boško Balaban • 
2002. Ivica Olić • 
2003. Ivica Olić • 
2004. Niko Kranjčar • 
2005. Mladen Bartolović • 
2006. Eduardo • 
2007. Eduardo • 
2008. Luka Modrić • 
2009. Mario Mandžukić •
2010. Senijad Ibričić •
2011. Ivan Krstanović •
2012. Anas Sharbini •
2013. Leon Benko •
2014. Duje Čop •
2015. Gabrijel Boban •
2016. Tino-Sven Sušić •
2017. Franko Andrijašević •
2018. Héber Araujo dos Santos
 |

| * p
* r
* u
Sastav Hrvatske  na  FIFA Svjetskom prvenstvu 2006. |
| --- |
| 1 Pletikosa • 2 Šimić • 3 Šimunić • 4 R. Kovač • 5 Ćorluka • 6 Vejić • 7 Rakitić • 8 Vukojević • 9 Kalinić • 10 N. Kovač (c) • 11 Srna • 12 Galinović • 13 Pokrivač • 14 Modrić • 15 Knežević • 16 Leko • 17 Klasnić • 18 Olić • 19 N. Kranjčar • 20 Budan • 21 Petrić • 22 Pranjić • 23 Runje • Izbornik: Z. Kranjčar | Hrvatska |

| * p
* r
* u
Sastav Hrvatske  na  FIFA Svjetskom prvenstvu 2002. |
| --- |
| 1 Pletikosa • 2 Šerić • 3 Šimunić • 4 Tomas • 5 Rapaić • 6 Živković • 7 Vugrinec • 8 Prosinečki • 9 Šuker (c) • 10 N. Kovač • 11 Bokšić • 12 Butina • 13 Stanić • 14 Soldo • 15 Šarić • 16 Vranješ • 17 Jarni • 18 Olić • 19 Vlaović • 20 Šimić • 21 R. Kovač • 22 Balaban • 23 Vasilj • Izbornik: Jozić | Hrvatska |